
REFERAT

privind aprobarea Planului Urbanistic de Detaliu 
„Extindere gradinita cu corp nou P+2E”, str. Brancoveanu, nr. 73, 75, 77 Timişoara 
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-006566/23.03.2010 cu completarile ulterioare, privind aprobarea Planului Urbanistic de Detaliu „Extindere gradinita cu corp nou P+2E”, str. Brancoveanu, nr. 73, 75, 77 Timişoara ”;
Ţinând cont de Raportul de Avizare Favorabil nr. 09/PV-22.04.2010 al Comisiei Tehnice de Amenajare a Teritoriului şi de Urbanism;
Având în vedere prevederile Certificatului de Urbanism nr. 156/27.01.2010, precum şi modificările survenite la Legea nr. 350/2001, în această perioadă;
Intrucât documentaţia PUD „Extindere gradinita cu corp nou P+2E”, str. Brancoveanu, nr. 73, 75, 77,  Timişoara, beneficiar S.C. GROUP MET-CAR S.R.L., proiectant SC SPATIU U.A.D.  SRL,  a fost afişată pe site-ul oficial al Primăriei Municipiului Timişoara începand cu  luna martie 2010, iar în cadrul  dezbaterii publice din data de 06 mai 2010, organizat în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, nu au fost înregistrate sesizări cu privire la această documentaţie;

Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Extindere gradinita cu corp nou P+2E”, str. Brancoveanu, nr. 73, 75, 77 Timişoara ;

Documentaţia Plan Urbanistic de Detaliu „Extindere gradinita cu corp nou P+2E”, str. Brancoveanu, nr. 73, 75, 77 Timişoara, este elaborată de SC SPATIU U.A.D. SRL, proiect nr. 48/2010, la cererea beneficiarului  S.C. GROUP MET-CAR S.R.L.
Terenul studiat în cadrul documentatiei Plan Urbanistic de Detaliu “ Extindere gradinita cu corp nou P+2E”, str. Brancoveanu, nr. 73, 75, 77 Timişoara, este situat în intravilanul municipiului Timişoara, în partea de sud - vest avand acces din str. C. Brancoveanu.
Conform P.U.G. Timisoara aprobat prin H.C.L. nr. 157/2002, prelungit prin H.C.L. nr. 139/2007, terenul face parte din UTR 50 pentru care este stabilita functiunea de zona de locuinte si functiuni complementare, conform R.L.U. aferent P.U.G., a 2-a casa pe parcela se poate realiza doar in baza unei documentatii de urbanism aprobata.   

Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zonă de interes deosebit, pentru care este necesar avizul Consiliului Judeţean Timiş.

Prin prezentul Plan Urbanistic de Detaliu „Extindere gradinita cu corp nou P+2E”,  str. Brancoveanu, nr. 73, 75, 77, Timişoara, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului.

Terenul studiat, în suprafaţă totală de 2516 mp, este inscris in:

· CF nr. 420453, Timisoara (provenita din conversia de pe hartie a CF nr. 6922), avand nr. top 12966, 12967, in suprafata de 968 mp reprezentand casa, proprietatea S.C. GROUP MET-CAR S.R.L., – str. C. Brancoveanu nr. 73
· CF nr. 420485, Timisoara (provenita din conversia de pe hartie a CFnr. 6718), avand nr. top 12964, 12965 in suprafata de 968 mp, reprezentand casa S+P+1E si extindere gradinita, proprietatea S.C. GROUP MET-CAR S.R.L., - str. C. Brancoveanu nr. 75
· CF nr. 414789 (provenita din conversia de pe hartie a CF nr. 150621), avand nr. top 12963  in suprafata de 580 mp, reprezentand gradina, proprietatea S.C. GROUP MET-CAR S.R.L., - str. C. Brancoveanu nr. 77.

Prin documentatia Plan Urbanistic de Detaliu „Extindere gradinita cu corp nou P+2E”, str. Brancoveanu, nr. 73, 75, 77, Timişoara, beneficiarul solicita intocmirea unui proiect de specialitate pentru extinderea gradinitei ce functioneaza in corpurile de cladiri de la nr. 73 si 75 b-dul C. Brancoveanu, cu un corp nou cu regim de inaltime P+2E amplasat pe terenul liber de constructii din str. C. Brancoveanu nr. 77 (conform proiectului nr. 48/2010 intocmit de Societatea Comerciala de Proiectare „SPATIU U.A.D.” S.R.L.).
Accesul auto pentru parcajele din incinta parcelei (cu posibilitate de întoarcere pe parcelă) se va face din strada C. Brancoveanu, conform avizului Comisiei de Circulaţie nr. TH2010-001948/15.04.2010.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcelele deţinute de beneficiari, în conformitate cu Anexa 2 din R.L.U. aferentă P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Indicii de construibilitate propuşi prin documentatie:

POT max  = 35 %

CUT max  = 1
Regim maxim de înălţime – P+2E, conform P.U.G.
Spatii verzi - conform reglementarilor in vigoare
La eliberarea Autorizaţiei de Construire se vor respecta toate condiţiile impuse prin avizele eliberate de către deţinătorii de reţele şi utilităţi publice, care se vor realiza pe cheltuiala beneficiarului.

Documentaţia de urbanism este însoţită de toate avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/16.08.2000 al M.L.P.A.T. ( M.T.C.T.)


Planul Urbanistic de Detaliu „Extindere gradinita cu corp nou P+2E”, str. Brancoveanu, nr. 73, 75, 77 Timişoara ” se va integra în Planul Urbanistic General al Municipiului Timişoara şi va avea o valabilitate de 5 ani, perioada in care trebuie demarate investitiile prevazute in documentatie.

